**Magneettitutkimusten yleisohje**

**Ajanvaraus**   .  .20  , klo   :   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ota täytetty lomake mukaasi tutkimukseen, vaikka olisitkin täyttänyt tietoja verkossa**

**Tutkimuspaikka**

Sisäänkäynti on Kainuun keskussairaalan pääovesta F1 klo 20 asti ja sen jälkeen F2 sisäänkäynnin kautta. Ilmoittaudu viimeistään **15 minuuttia ennen tutkimusaikaa** kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Jätä korut ja arvoesineet kotiin.

**Tutkimukseen valmistautuminen**

Jos jonkin kysymyksen kohdalla vastauksesi on *kyllä,* ilmoita siitä lähettäneeseen yksikköön tai kuvantamisen takaisinsoittojärjestelmään puh. 040 153 3240.

|  |  |
| --- | --- |
| **Tutkimusta EIVÄT haittaa:**   * nivelproteesit * hammaspaikat ja -tuet * sterilisaatioklipsit ja kierukka | **Tutkimuksen ajaksi POISTETTAVAT:**   * lääkelaastari * verensokerimittari * haavojen hopeasidokset ja -pasta * painoliivi * magneettiripset * kuulolaitteet |

**Onko sinulla kehossasi:**

Sydämentahdistin, hermostimulaattori ei kyllä

Rytmivalvuri ei kyllä

Lääkeainepumppu (insuliinipumppu, kipupumppu jne.) ei kyllä

Keinotekoinen sydänläppä ei kyllä

Muita elektronisia implantteja tai poistetun implantin johtoja ei kyllä

Metalliproteeseja, leikkausklipsejä, sirpaleita, lävistyksiä ei kyllä

Sisäkorvaimplanttia ei kyllä

Shuntti päässä ei kyllä

Onko sinulla ilmennyt häiritsevää ahtaan paikan kammoa ei kyllä

Oletko raskaana tai imetätkö vauvaa ei kyllä

Pituus \_\_\_\_\_\_\_\_ cm Paino \_\_\_\_\_\_\_\_\_kg

Allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    .   20

Nimenselvennys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Henkilötunnus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ole **syömättä ja juomatta** 2 tuntia ennen tutkimusta. **Ylävatsan** tutkimuksessa ole syömättä ja juomatta 4 tuntia ennen tutkimusta. Päivittäiset lääkärin määräämät **lääkkeet** saat ottaa pienen nestemäärän kanssa. Ennen anestesiassa (nukutuksessa) tehtävää tutkimusta ole 6 tuntia syömättä ja juomatta.

Kuulolaitteet, silmälasit, kello, korut, matkapuhelin, lävistykset, metalliesineet, pankki- ja luottokortit sekä metallia sisältävät vaatteet riisut pukeutumistilaan. Hammasproteesit ja -tuet otetaan pois pään ja kaulan alueen tutkimuksissa. Runsasta ehostusta ja hiuslakkaa sinun on syytä välttää tullessasi pään alueen tutkimukseen.

Tutkimuksen aikana sinulla on mahdollisuus kuunnella radiota. Tutkimus kestää noin 15 minuutista 1 tuntiin riippuen tutkimuskohteesta.

**Tutkimuksen kulku**

Tutkimuksessa makaat selällään kuvauspöydällä, joka siirretään osaksi magneettitutkimuslaitteen sisään. Röntgenhoitaja poistuu huoneesta tutkimuksen ajaksi, mutta saattaja voi tarvittaessa jäädä tutkimushuoneeseen. Saattajaa koskevat samat turvallisuusohjeet kuin potilastakin. Röntgenhoitaja on tutkimuksen ajan viereisessä säätöhuoneessa, josta hänellä on sinuun puhe- ja näköyhteys.

Tutkimuksen aikana kuulet voimakasta nakuttavaa ääntä, joka kestää useita minuutteja kerrallaan, mutta et tunne mitään poikkeavaa voinnissasi. Tutkimuksen aikana sinun on tärkeää pysyä liikkumatta ja noudattaa annettuja hengitysohjeita, koska liike aiheuttaa kuviin epätarkkuutta ja voi pitkittää tutkimusta.

Tutkimuksessa voidaan joskus käyttää kontrastiainetta. Se annetaan suonensisäisesti kuvasarjojen välillä, minkä jälkeen tutkimusta jatketaan.

**Jälkitoimenpiteet**

Tutkimus ei vaadi jälkitoimenpiteitä.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä takaisinsoittojärjestelmä, puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7:30 – 16 sekä per­jan­tai­sin ja ar­ki­py­hien aat­toi­na kel­lo 7:30 – 15. Soitamme sinulle takaisin samana päivänä tai viimeistään seuraavan työpäivän aikana.